500 Test match
చరిత్రాత్మక 500వ టెస్ట్‌ మ్యాచ్‌ ప్రారంభం
కాన్పూర్‌: న్యూజిలాండ్‌తో కాన్పూర్‌లో జరుగుతున్న తొలి టెస్టు తొలి రోజు ఆట ముగిసింది.కాగా టీమిండియా 9 వికెట్ల నష్టానికి 291 పరుగులు చేసింది.భారత బ్యాట్స్‌మెన్లలో అత్యధికంగా మురళీ విజ§్‌ు 65 పరుగులు చేయగా,పుజారా 62 పరుగులు,అశ్విన్‌ 40 పరుగులు, రోహిత్‌ 35 పరుగులు,రాహుల్‌ 32 పరుగులు,రహానే 18 పరుగులు కోహ్లీ 9 పరుగులు చేశారు.ప్రస్తుతం జడేజా 16 పరుగులు,ఉమేష్‌ యాదవ్‌ 8 పరుగులతో క్రీజులో ఉన్నారు.ఒకానొక దశలో భారత్‌ స్కోరు 400 వరకు వెళుతుందనుకున్నప్పటికి ఆ తరువాత స్కోరు నెమ్మదించింది. కాగా మధ్యాహ్నం లంచ్‌ విరామ సమయానికి ఒక్క వికెట్‌ మాత్రమే కోల్పోయి 150 పైగా పరుగులు చేసిన భారత బ్యాట్స్‌మెన్‌ పూర్తిగా విఫలయ్యారు.న్యూజిలాండ్‌ బౌలర్లలో ట్రెంట్‌,మిచెల్‌ షట్నర్‌ ఒక్కొక్కరు మూడు వికెట్లు తీసుకోగా వాగ్నర్‌,మార్క్‌ గ్రేగ్‌,సోథి ఒక్కొక్కరు ఒక వికెట్‌ తీసుకున్నారు.కాన్పూర్‌లో న్యూజిలాండ్‌ పైన 500వ టెస్టు ఆడుతున్న భారత్‌ గురువారం నాటు టాస్‌ గెలిచి బ్యాటింగ్‌ ఎంచుకుంది.
కాగా తొలి సెషన్‌లో సత్తా చాటిన టీమిండియా రెండవ సెషన్‌లో తేలిపోయింది.పుజారా 62 పరుగులతో దూకుడుగా ఆడగా కెప్టెన్‌ కోహ్లీ కేవలం 9 పరుగులకే పెవిలియన్‌కు వెళ్లిపోయాడు.కాగా మొదటి సెషన్‌లో 31 ఓవర్లు వేసిన న్యూజిలాండ్‌ ముగ్గురు స్పిన్నర్లతోనే 21 ఓవర్లు బౌలింగ్‌ చేయించడం విశేషం.టి విరామ సమయానికి క్రీజులో రహానే,రోహిత్‌ క్రీజులో ఉన్నారు.కివీస్‌ బౌలర్లలో శాంట్నర్‌ రెండు,సోథీ,వాంగ్నర్‌ ఒక్కొక్కరు ఒక వికెట్‌ తీసుకున్నారు.భారత్‌ తొలి సెషన్‌లో దూసుకుపోయింది.రెండవ సెషన్‌లో చేతులెత్తేసింది.టి విరామ సమయానికి భారత్‌ తొలి ఇన్నింగ్స్‌లో నాలుగు వికెట్ల నష్టానికి 185 పరుగులు చేసింది.ఓపెనర్లు రాహుల్‌ 32 పరుగులు,మురళీ విజ§్‌ు 65 పరుగులతో భారత్‌కు శుభారంభాన్ని అందించారు.లంచ్‌ సమయానికి ఒక వికెట్‌ నష్టపోయి 105 పరుగులతో నిలిచిన భారత్‌ అనంతరం 31 పరుగులు వ్యవధిలో మూడు వికెట్లు కోల్పోయింది.స్పిన్నర్‌ శాంట్నర్‌ వేసిన 11వ ఓవర్‌ నాలుగవ బంతిని చూడచక్కని షాట్‌తో సిక్స్‌గా మలచిన రాహుల్‌ చివరి బంతిని అంచనా వేయడంలో విఫమయ్యాడు.దీంతో ఔటయ్యాడు.బంతి బ్యాట్‌ అంచున తాకుతూ వెళ్లి కీపర్‌ వాట్లింగ్‌ చేతిలో పడింది.
దీంతో భారత్‌ తొలి ఇన్నింగ్స్‌లో 42 పరుగుల వద్ద మొదటి వికెట్‌ కోల్పోయింది. తొలి టెస్టులో మొదట బ్యాటింగ్‌ ఆరంభించిన టీమిండియా ఆరంభంలోనే తొలి వికెట్‌ కోల్పోయింది.కాగా మొదటి నుంచి దూకుడుగా ఆడిన యువ ఓపెనర్‌ రాహుల్‌ 32 పరుగులు చేసి బంతిని ప్లిక్‌ చేసే ప్రయత్నంలో కీపర్‌కు క్యాచ్‌ ఇచ్చి వెనుదిరిగాడు.తొలి ఓవర్‌ వేసిన న్యూజిలాండ్‌ పేస్‌ బౌలర్‌ ట్రెంట్‌ బౌల్ట్‌కి రెండు బౌండరీలతో స్వాగతం పలికిన రాహుల్‌ ఆరవ ఓవర్‌లో మరోసారి బౌల్ట్‌కి షాకిచ్చాడు.కాగా 84 సంవత్స రాల భారత క్రికెట్‌ చరిత్రలో 500వ ప్రతిష్టాత్మక టెస్టుకు ఆతిథ్యమివ్వనున్న సమయంలో పిచ్‌ కీలక పాత్ర పోషించింది. కాన్పూర్‌లోని గ్రీన్‌ పార్క్‌ మైదానం దీనికి ప్రత్యక్ష సాక్షిగా నిలుస్తుంది.పేరుకు మాత్రమే ఈ మైదానం గ్రీన్‌ పార్క్‌ కానీ పిచ్‌ పై ఎలాంటి పచ్చిక కనిపించదు.కాగా ఈ వేదికపై ఆడటం ఎవరికైనా సవాల్‌.పిచ్‌ పైన పచ్చిక లేకపోవడానికి తోడు పగుళ్లు ఇక్కడ స్పిన్నర్లు సత్తా చాటడానికి అవకాశం కల్పిస్తుంది. అశ్విన్‌, జడేజాలు మంచి ఫాంలో ఉన్నారు.తోడుగా పేసర్లు భువనేశ్వర్‌ కుమార్‌,ఉమేష్‌ యాదవ్లఉ ఉన్నారు. కాగా ఈ నేపథ్యంలో భారత జట్టుకు అనుకూలంగా ఉండే పిచ్‌ను గ్రౌండ్స్‌మన్‌ తయారు చేశారు.కాగా 500 టెస్టులో భారత్‌ గెలిచి చరిత్రలో నిలిచేలా చేయాలని జట్టు ఉవ్వి ళ్లూరుతుంది.కాగా న్యూజిలాండ్‌ కూడా స్పిన్‌తోనే బరిలోకి దిగుతుంది.